jkorsvik/nowiki_second_scrape_merged huggingface dataset:
Militært patruljeløp

Militært patruljeløp er en vinteridrett for lag, hvor utøverne konkurrerer i langrenn, eventuelt fjellskikjøring, og rifleskyting. Sporten utøves vanligvis mellom landslag, eller mellom lag fra ulike militære enheter. Moderne skiskyting er utviklet fra militært patruljeløp.
Øvelsen omfatter 25 km langrenn (15 km for kvinner) og rifleskyting. Høydeforskjellene i løypa må være fra 500 til 1200 meter (300 til 700 for kvinner). Dagens regler minner i mange henseende om skiskyting. I henhold til eldre regler måtte hvert lag bestå av en offiser, en underoffiser og to menige. Offiseren bar pistol i stedet for rifle, og deltok ikke i skyteøvelsen. Underoffiseren og de meninge måtte bære minst 24 kg oppakning. Dagens regler har utelatt oppakning, og riflene ligner på skiskytternes.
Militært patruljeløp inngår i det internasjonale militærsportsrådets mesterskap siden 1929. Det var også på programmet i de to første Vinter-OL. Patrouille des Glaciers er et årlig alpint skirenn i Sveits med bakgrunn i militært patruljeløp.


== Se også ==
Nordisk skifeltskyting
Elgskiskyting
Skiskyttergevær


== Eksterne lenker ==
CISM: www.cism-milsport.org
Svein Sundsbø

Svein Sundsbø (født 3. juli 1943 i Lindås) er en norsk sivilagronom, næringslivsleder og politiker (Sp).
Han ble i 1966 innvalgt i Senterungdommens sentralstyre, der han i årene 1972–1973 var leder. Sundsbø var personlig sekretær for statsråd Einar Moxnes i Landbruksdepartementet i 1973, generalsekretær i Senterpartiet 1976–1984, personlig rådgiver for statsråd Johan J. Jakobsen i Samferdselsdepartementet 1984–1985 samt statsråd i Landsbruksdepartementet i Kåre Willochs regjering 1985–1986. Som lokalpolitiker var Sundsbø medlem av Frogn kommunestyre 1976–1983, de fire siste årene som varaordfører. Fra februar til oktober 2013 var Sundsbø tilbake i rikspolitikken som politisk rådgiver for statsråd Ola Borten Moe i Olje- og energidepartementet.Sundsbø er utdannet sivilagronom fra Norges landbrukshøyskole fra 1969, og arbeidet frem til 1976 som forsker ved Norges landbruksøkonomiske institutt. Han var senere administrerende direktør i Norges landbruksvitenskapelige forskningsråd 1988–1992, deretter administrerende direktør i det nyopprettede Norges forskningsråd frem til han ble etterfulgt av Christian Hambro i 1994. Sundsbø var direktør i Elkem AS 1995–2005, leder for industripolitisk avdeling i Norsk Industri 2006–2010 og seniorrådgiver i kommunikasjonsbyrået Gambit Hill+Knowlton 2010–2013.
Sundsbø har innehatt en rekke offentlige og private verv. Han var formann i Oslofjordens Friluftsråd 1987–1993, styremedlem i Det Norske Luftfartselskap 1995–1997, styremedlem i Norsk Teknisk Museum 1999–2006 og styremedlem i Synnøve Finden ASA 2006–2007. Siden 2007 har han vært styreformann i Synnøve Finden ASA. 
Han er en eldre bror av Senterparti-politikeren Dagfinn Sundsbø.


== Referanser ==


== Eksterne lenker ==
(no) Svein Sundsbø hos Stortinget 
(no) Svein Sundsbø hos Norsk senter for forskningsdata
UFC 37.5

UFC 37.5: As Real As It Gets var et MMA-arrangement i regi av UFC i Las Vegas, Nevada, USA  22. juni 2002.


== Bakgrunn ==
Hovedkampen for arrangementet var mellom Vitor Belfort og Chuck Liddell, der vinneren skulle få sjansen til å utfordre for UFC lett tungvekt tittelen. UFC 37.5 var det første arrangementet der Joe Rogan fungerte som sidekommentator.
UFC 37.5 ble satt sammen i all hast for å dra nytte av en ny interesse for MMA i større medier i USA. Fox Sports Net skulle vise en kamp fra UFC under et av programmene sine. Kampen som ble vist var mellom Steve Berger og Robbie Lawler, og dermed ble dette den første MMA-kampen som ble vist på amerikansk kabel-TV. Arrangementet inneholdt bare 6 kamper, noe som var mye færre kamper enn andre UFC arrangementer på den tiden. Arrangementet ble også det første siden UFC Japan som ikke ble vist direkte på betal-TV. Den ble vist i sin helhet i opptak senere. Årsaken til navnet og nummeret var at UFC 38 allerede var satt opp og promotert i England. 


== Resultater ==
Lettvekt:  Yves Edwards vs  Joao Marcos PieriniEdwards vant med TKO (skade) 1:19 i 1. runde. Pierini skadet skulderen sin etter et fall til matten.Mellomvekt:  Tony Fryklund vs  Rodrigo RuasFryklund vant med TKO (slag) 3:34 i 2. runde.Weltervekt:  Steve Berger vs  Robbie LawlerLawler vant med TKO (slag) 0:27 i 2. runde.Weltervekt:  Zach Light vs  Pete SprattSpratt vant med submission (armbar) 2:22 i 1. runde.Weltervekt:  Benji Radach vs  Nick SerraRadach vant med enstemmig avgjørelse. (29-28, 30-27, 30-27)Lett tungvekt:  Vitor Belfort vs  Chuck LiddellLiddell vant med enstemmig avgjørelse. (30-27, 30-27, 29-28)


== Referanser ==
UFC 37

UFC 37: High Impact var et MMA-arrangement i regi av UFC i Bossier City, Louisiana, USA 10. mai 2002.


== Resultater ==
Weltervekt:  Robbie Lawler vs.  Aaron RileyLawler vant med enstemmig avgjørelse.Weltervekt:  Benji Radach vs.  Steve BergerRadach ble opprinnelig erklært som vinner med TKO 0:27 i 1. runde, men dette ble endret til «No contest» av den lokale kommisjonen.Mellomvekt:  Ivan Salaverry vs.  Andrei SemenovSalaverry vant med TKO (slag) 2:27 i 3. runde.Lettvekt:  Caol Uno vs.  Yves EdwardsUno vant med enstemmig avgjørelse.Mellomvekt:  Phil Baroni vs.  Amar SuloevBaroni vant med KO 2:59 i 1. runde.Lettvekt:  BJ Penn vs.  Paul CreightonPenn vant med TKO (slag) 3:23 i 2. runde.Tungvekt:  Ricco Rodriguez vs.  Tsuyoshi KohsakaRodriguez vant med TKO (slag) 3:26 i 2. runde.Middleweight Championship Bout:  Murilo Bustamante vs.  Matt LindlandBustamante vant med submission (guillotine choke) 1:26 i 3. runde. Bustamante hadde Linland i en stram armbar tidlig i kampen og slapp den etter det virket som Lindland klappet ut, og dommer John McCarthy stoppet kampen verbalt. Lindland hevdet like etterpå at han ikke hadde klappet ut og McCarthy startet kontroversielt nok kampen igjen. Dette gjorde at kampen ble kjent som «double tap» kampen.


== Referanser ==
Motror

Motror er et begrep om bruk av balanseror på fly.
Balanseror på fly er ror ytterst på begge vinger som roterer flyet om lengdeaksen. De er koblet sammen slik at de beveger seg motsatt, slik at det ene roret går opp når det andre går ned. Balanseroret er styrt av stikka i flyet slik at om stikka beveges mot høyre, går høyre vinge ned. På fly med styrehorn («ratt») vil rotasjon av styrehornet ikke påvirke flyets retning direkte, men rotasjon av styrehornet mot høyre legger høyre vinge nedover.
Når et fly går inn i en sving må balanserorene brukes inn i svingen slik at vingen i innersvingen legges litt ned og den andre vingen kommer høyere. Når flyet ligger stabilt i sving vil vingen i innersvingen ha mindre fart enn vingen i yttersvingen. Den raskeste vingen vil ha mer løft enn den andre. Derfor vil vingen i yttersvingen løfte seg mens vingen i innersvingen går ned. For å motvirke dette må flygeren bruke balanserorene "ut av svingen" slik at vingen i innersvingen får en kraft som vil løfte den, og vingen i yttersvingen får en kraft som vil presse den ned. 
Når flyet ligger stabilt i sving brukes det like mye balanseror "ut av svingen" som hastighetsforskjellen mellom vingene vil rotere flyet innover.
Pål Refsdal

Pål Salahdin Refsdal (født 9. september 1963 på Kongsvinger) er en norsk freelancejournalist og fotograf bosatt i Bærum. Han har rapportert fra flere krigsområder.
I juni 1998 ble Refsdal såret under et jugoslavisk angrep. I februar 2009 mottok Pål Refsdal, og produksjonsselskapet Refsdal Media, produksjonsstøtte fra Norsk filminstitutt til  dokumentarfilmen «Den andre siden», som handler om dagens Afghanistan. Refsdal var på oppdrag for produksjonsselskapet Novemberfilm da han og en afghansk tolk ble kidnappet 5. til 10. november 2009 i provinsen Konar i Afghanistan.
Refsdal er praktiserende muslim, etter at han konverterte til islam i 2009 da han ble tatt til fange av Taliban i Afghanistan.


== Referanser ==


== Eksterne lenker ==
Dette er Pål Refsdal – Aftenposten
Adrian Grønnevik Smith

Adrian Grønnevik Smith (født 19. september 2001) er en norsk barnefilmskuespiller som debuterte i rollen som Lillebror i filmen Knerten fra 2009. Mer enn 200 gutter prøvespilte for denne rollen.Han har også vært med i NRKs barne-TV, blant annet på Jubalong, og NRK super Kampen. Han har også vært gjest hos Grosvold og i TV 2s Senkveld.


== Filmografi ==

2009 – Knerten – Lillebror

2010 – Knerten gifter seg – Lillebror

2011 – Knerten i knipe – Lillebror


== Referanser ==


== Eksterne lenker ==
(en) Adrian Grønnevik Smith på Internet Movie Database 
(da) Adrian Grønnevik Smith på Filmdatabasen 
(en) Adrian Grønnevik Smith hos The Movie Database 
Adrian Grønnevik Smith - profil og bilder på Filmweb
Jon R. Gundersen

Jon Reidar Gundersen (født 20. mai 1933 i Oslo, død 2. juni 2020) var en norsk forretningsadvokat med møterett for Høyesterett.
Gundersen var cand.jur. fra 1959 og hadde et studieopphold ved Harvard Law School fra 1959 til 1960. Han fikk advokatbevilling i 1962 og har vært høyesterettsadvokat fra 1969. Han var dommerfullmektig i 1960–61 og tilknyttet advokatfirmaet Arne Eftestøl & Reidar W. Gundersen fra 1961 til 1964, der faren Reidar Wrenstad Gundersen var kompanjong. Fra 1964 til 1993 var han tilknyttet advokatfirmaet Thommessen, Karlsrud, Heyerdahl & Brunsvig, fra 1969 som kompanjong. I 1993 startet han sitt eget firma sammen med høyesterettsadvokat Ole Lund, Lund, Gundersen & Co.
Han innehadde en lang rekke styreverv i norske foretak. Han var styreformann i Storebrand fra 1993, men trakk seg fra vervet i oktober 2000 etter at konserndirektør Åge Korsvold måtte fratre sin stilling i forbindelse med en opsjonsavtale.


== Referanser ==


== Kilder ==
Biografi i Hvem er hvem? 1993, s. 186.
Li’l Abner

Li'l Abner er en amerikansk humoristisk tegneserie skapt av Al Capp. Serien gikk som både dagsstripe og søndagsside i avisene under 43 år, fra 13. august 1934 til 13. november 1977. Under sin glansperiode, på 1940- og 50-tallet, ble den angivelig publisert i over 900 aviser verden over. Serien var en såkalt "forsettelsesserie," med fortellinger som ofte varte over flere uker, med én stripe som nytt innslag hver dag i avisene.
Seriens handling utspiller seg i den fiktive amerikanske landsbyen "Dogpatch," og parodierte Hillbilly-fenomenet. Li'l Abner Yokum er seriens hovedfigur; andre figurer er hans foreldre Papa og Pansy Yokum, og kjæresten Daisy Mae. Serien er best husket for sine stadige innslag av satire. Den i dag trolig mest berømte fortellingen som forekom i serien omhandlet "the 'Shmoos'." 'Shmoos' besto av en gruppe mytiske små skapninger, som var søte og elskverdige og som kunne anskaffe mennesker alle materielle behov, f.eks. mat av alle slag, huden deres var egnet til husbygging, og man kunne ri på dem som transportmiddel. Kapitalistiske industrimenn reagerte ettersom dyrene ruinerte forretningene deres, og det ble til slutt iverksatt aksjon mot å utrydde 'Shmoos.' Den første og mest berømte Shmoo-fortellingen utspilte seg høsten 1948. De opptrådte også i serien ved noen senere anledninger.


== Li'l Abner i Norge ==
Li'l Abner var aldri særlig velkjent i Norge, kanskje på grunn av at seriens miljøer er utpreget amerikanske. Et lite utvalg striper ble inkludert i boken Verdens Beste Tegneserier Del 1 (SEMIC, 1994). Serien ble imidlertid artikkelstoff i Aftenposten i oktober 1977, i forbindelse med dens nedleggelse. Serien slo bedre an i Sverige, hvor den gikk under navnet "Knallhatten" i avisen Expressen i årene 1946-77.


== Referanser ==


== Eksterne lenker ==
(en) Offisielt nettsted 
(en) Li'l Abner – kategori av bilder, video eller lyd på Commons
Svetozar Marović

Svetozar Marović (montenegrinsk: Светозар Маровић; født 31. mars 1955 i Kotor i Montenegro) er en montenegrinsk jurist og politiker. Han var president og regjeringssjef for Serbia og Montenegro fra 7. mars 2003 til 3. juni 2006 da Montenegro erklærte seg selvstendig.
Marović har kroatisk far og montenegrinsk mor. Han vokste opp i byen Budva og har alltid sett den som sitt hjemsted. Marović studerte ved Universitetet i Montenegro i Titograd der han leste rettsvitenskap.


== Referanser ==
UFC 36

UFC 36: Worlds Collide var et MMA-arrangement i regi av UFC i Las Vegas, Nevada, USA 22. mars 2002.


== Bakgrunn ==
Det var to tittelkamper under dette arrangementet. Kampen om tungvekttittelen stod mellom Randy Couture og Josh Barnett og i weltervekt mellom Matt Hughes og Hayato Sakurai. UFC 36 var det siste arrangementet for Pat Miletich og Pete Williams.


== Resultater ==
Weltervekt:  Sean Sherk vs.  Jutaro NakaoSherk vant med enstemmig avgjørelse. (30-27, 30-27, 30-27)Lettvekt:  Matt Serra vs.  Kelly DullantySerra vant med submission (triangle choke) 2:58 i 1. runde.Tungvekt:  Frank Mir vs.  Pete WilliamsMir vant med submission (skulderlås) 0:46 i 1. runde. Teknikken Mir benyttet ble senere kjent som «Mir lock».Lett tungvekt:  Evan Tanner vs.  Elvis SinosicTanner vant med TKO (stoppet av lege) 2:06 i 1. runde.Mellomvekt:  Matt Lindland vs.  Pat MiletichLindland vant med TKO (slag) 3:03 i 1. runde.Weltervekt tittelkamp:  Matt Hughes (c) vs.  Hayato SakuraiHughes vant med TKO (slag) 3:01 i 4. runde.Tungvekt:  Pedro Rizzo vs.  Andrej ArlowskiRizzo vant med KO 1:45 i 3. runde.Heavyweight Championship Bout:  Josh Barnett vs.  Randy CoutureBarnett vant med TKO (slag) 4:32 i 2. runde og ble den nye UFC-tittelholderen i tungvekt. Barnett testet positivt på forbudte steroider etter kampen og ble fratatt tittelen umiddelbart og kastet ut av UFC.


== Referanser ==
Brit Fougner

Brit Fougner (født 21. februar 1946 i Oslo) er en norsk forfatter og tidligere direktør. Hun var daglig leder i Likestillingsrådet fra 1990 til 1994. Fra 1995 har hun jobbet i Norsk Form, først som informasjonsleder, så som administrerende direktør fra 2003 til 2008, da hun gikk over i stilling som spesialrådgiver.
Hun var styreleder for Oslo Konserthus fra 1992 til 2004.
Brit Fougner var gift med Einar Førde. Hun har humanistisk og samfunnsvitenskapelig utdannelse fra Universitetet i Oslo og var en periode medlem av Pressens Faglige Utvalg.


== Bibliografi ==
Norden – kvinners paradis?  1994 Redaktør sammen med Mona Larsen-Asp. ISBN 92-9120-442-0
Hvorfor spiller ikke gutter fotball? Om kjønn og kjønnsroller 1997 ISBN 82-00-42786-2
Dagens dame – fri og likestilt? 1993 ISBN 82-03-26007-1
Kvinneliv. Om norske kvinner i 1880- og 1980-åra 1990 ISBN 82-10-03277-1


== Priser ==
YS likestillingspris 1998


== Se også ==
Fougner (slekt)


== Referanser ==


== Eksterne lenker ==
(no) Brit Fougner hos Stortinget 
(no) Brit Fougner hos Norsk senter for forskningsdata
UFC 35

UFC 35: Throwdown var et MMA-arrangement i regi av UFC i Uncasville, Connecticut, USA 11. januar 2002. Ifølge et intervju med Pat Miletich ble arrangementet nesten forpurret av en influensa lignende sykdom. Trenere, utøvere og TV-produksjonen led av diaré, dehydrering hallusinasjoner og oppkast. Men til slutt gikk arrangementet som planlagt.


== Resultater ==
Mellomvekt:  Eugene Jackson vs.  Keith RockelJackson vant med submission (kveling) 3:46 i 2. runde.Weltervekt:  Gil Castillo vs.  Chris BrennanCastillo vant med enstemmig avgjørelse.Lett tungvekt:  Kevin Randleman vs.  Renato SobralRandleman vant med enstemmig avgjørelse.Mellomvekt:  Andrei Semenov vs.  Ricardo AlmeidaSemenov vant med KO 1:59 i 2. runde.Lett tungvekt:  Chuck Liddell vs.  Amar SuloevLiddell vant med enstemmig avgjørelse.Mellomvekt tittelkamp:  Murilo Bustamante vs.  Dave MenneBustamante vant med KO 0:42 i 2. runde.Tungvekt:  Ricco Rodriguez vs.  Jeff MonsonRodriguez vant med TKO (slag) 3:00 i 3. runde.Lettvekt tittelkamp:   Jens Pulver vs.  BJ PennPulver forsvarte lettvekt tittelen sin etter majoritets avgjørelse. Like etter forlot Pulver UFC på grunn av uenighet om kontrakten hans.


== Referanser ==
UFC 34

UFC 34: High Voltage var et MMA-arrangement i regi av UFC i Las Vegas, Nevada, USA 2. november 2001. Arrangementet var UFC debut for fremtidig UFC tungvekt tittelholder Frank Mir.


== Resultater ==
Tungvekt:  Frank Mir vs.  Roberto TravenMir vant med submission (armbar) 1:05 i 1. runde.Mellomvekt:  Matt Lindland vs.  Phil BaroniLindland vant med majoritets avgjørelse.Lett tungvekt:  Evan Tanner vs.  Homer MooreTanner vant med submission (armbar) 0:55 i 2. runde.Tungvekt:  Josh Barnett vs.  Bobby HoffmanBarnett vant med submission (slag) 4:25 i 2. runde.Lettvekt:  B.J. Penn vs.  Caol UnoPenn vant med KO (slag) 0:11 i 1. runde.Weltervekt tittelkamp:  Matt Hughes vs.  Carlos NewtonMatt Hughes vant med KO (slam) 1:23 i 2. runde og ble med det den nye UFC weltervekt tittelholderen.Tungvekt:  Ricco Rodriguez vs.  Pete WilliamsRodriguez vant med TKO (slag) 4:02 i 2. runde.Tungvekt tittelkamp:  Randy Couture vs.  Pedro RizzoCouture vant med TKO (slag) 3:22 i 3. runde og forsvarte med det tittelen sin.
Krøs

Krøs er fettholdige bukhinnefolder, som forbinder tarmen med bakre bukvegg. Krøset inneholder tarmenes blodårer, lymfeårer og nerver. Hensikten med krøset er å hindre tarmslyng ved at det holder organene løst på plass, samt redusere friksjon når tarmen flytter seg under fordøyelsen.
Seniorporten

Seniorporten er Statens seniorråds nettsted. Målgruppen for nettstedet er alle som er opptatt av politikk og samfunnsutforming for personer over 50 år.


== Eksterne lenker ==
Offisielt nettsted
Leszek Miller

Leszek Cezary Miller (født 3. juli 1946 i Żyrardów i Polen) er en polsk politiker og statsviter. Han var mangeårig leder av det venstreorienterte partiet Sojusz Lewicy Demokratycznej («Den demokratiske venstrealliansen», SLD) og var statsminister i Polen mellom 2001 og 2004.
I 2007 forlot Miller SLD i protest mot at politikken ikke var venstreorientert nok, og dannet det nye partiet Polska Lewica («Polsk venstre»).


== Referanser ==


== Eksterne lenker ==
(pl) Offisielt nettsted 
(en) Leszek Miller – kategori av bilder, video eller lyd på Commons 
(en) Leszek Miller – galleri av bilder, video eller lyd på Commons 
(pl) Leszek Miller på Twitter 
(pl) Leszek Miller på Facebook 
(en) Leszek Miller hos Europaparlamentet
Sosialistisk Studentlag

Sosialistisk Studentlag (SSL) var en studentpolitisk landsdekkende paraplyorganisasjon som var tilknyttet Sosialistisk Venstreparti. Sosialistisk Studentlag på nasjonalt plan ble nedlagt i 2003. SSL ved Universitetet i Tromsø (UiT) fortsatte som den offisielle Sosialistiske Studentlaget i Norge etter 2003, som en politisk uavhengig organisasjon. Organisasjonen har i hovedsak som mål å arbeide for å bedre studentenes rettigheter og å fremme solidaritet, likestilling, større offentlig støtte til utdanning og økt oppmerksomhet om internasjonale problemer. 
Sosialistisk studentlag har eksistert siden 40-tallet og var kjent under navnet Sos.stud. og var opprinnelig et studentlag tilkyttet AUF (Arbeidernes Ungdomsfylking). Sos.stud. er særlig kjent for det såkalte  Påskeopprøret i 1958 da de fikk et flertall av Arbeiderpartiets stortingsrepresentanter til å skrive under på et opprop mot utplassering av atomvåpen i Vest-Tyskland og at Norge skulle nedlegge veto i NATO. Ledende personer i opprøret var Berge Furre og Kaare Sollund. I den påfølgende strid kom også forholdet til Øst-Tyskland (DDR) til å spille en viktig rolle. En gruppe fra Sos. stud. hadde takket ja til en reise til DDR i strid med AUFs retningslinjer. Tre av deltakerne på reisen ble suspendert, Berge Furre. Kaare Sollund og Kjell Gjøstein Resi. Saken førte til full splittelse, og Sos.stud. ble i realiteten ekskludert fra AUF. 12 medlemmer av Sos. stud., blant dem Gro Harlem Brundtland, Knut Frydenlund og Tron Gerhardsen, brøt ut og dannet Arbeiderpartiets studentlag (A-stud.).


== Ledere i Sos. stud. ==
Harald Berntsen (1965–1968)
Hans Olav Fekjær
Nils Petter Gleditsch (1962)
Torild Skard (1959)
Berge Furre (1956 – 1957)


=== Notable medlemmer ===
Gro Harlem Brundtland
Berge Furre
Roger Schjerva
Dag Seierstad
Dag Halvorsen


== Tidsskrift ==
Den nasjonale organisasjonen hadde i sin tid en tidsskrift kalt Underveis. Det er tilgjengelig gjennom Nasjonalbibliotekets nettsider.


== Referanser ==
Camilla Wold Knudsen

Camilla Wold Knudsen (født 8. februar 1983) er en norsk programleder.Knudsen er utdannet journalist. Hun har tidligere ledet «God Kveld Gullruten» i 2007 og 2008, og var reporter i God kveld, Norge! fra 2005 til 2009. Hun var programleder for de to første sesongene av Zebra Grand Prix og var finalist i sesong 2 av 4-stjerners middag halv åtte. I dag er hun programleder for Rikstoto-sendingene på NRK.


== Referanser ==


== Eksterne lenker ==
(en) Camilla Wold Knudsen på Internet Movie Database
Magistratgården

Magistratgården er en gård i kvadraturen i Oslo. Gården ligger i Dronningens gate 11. Gaten var den ytterste mot havnen i Bjørvika til kvartalene utenfor ble anlagt etter en byutvidelse i 1657. Byggherre var Helge Bertelsen, og gården sto ferdig i 1647. Blant senere eiere kan nevnes Henrik Lachmann, Dominicus Vogt, kanselliråd Mogens Larsen Monsen, sagbrukseier Morten Leuch Elieson og stadsmegler Andreas Lie.
Gatenivået lå opprinnelig halvannen meter lavere enn nå, og derfor måtte Morten Elieson i 1758 anskaffe en ny port på høyere nivå. Over porten anbrakte han en steintavle med årstallet og sine egne og fruen våpen og initialer. Over porten ligger etter at porten ble løftet et ubrukelig rom med halv høyde. Ekteparet Elieson moderniserte også interiørene og oppførte en ny svalgang av utmurt bindingsverk mot bakgården. Tomten strakte seg tidligere ca. 60 meter innover i kvartalet og hadde uthus på tre sider. 
Conradine Dunker beskrev i sine memoarer huset slik det så ut da det ble eid av stadsmegler Andreas Lie fra 1780. Hun beskrev huset som meget elegant, og skrev at en av stuene var kledt i gul silkedamask. I 1815 bodde eidsvollsmannen Georg Sverdrup til leie hos Lies enke i første etasje. 
Da formannskapslovene ble innført i 1837, trengte kommunens administrasjon, Magistraten, større kontorplass enn den hadde i rådhuset, nabogården. Magistraten, ledet av den statlige embetsmann borgermesteren, holdt til i gården fra 1843 til 1870.
I 1870 ble gården igjen bolig for grosserer Johan Sommerschild Øwre fra Molde (sild, fisk og tran) og hans kone Anna Lemvig Bull. Fasaden fikk nye vinduer (de nåværende) og puss i nyklassisisme, og interiørene ble modernisert. I hans tid leide Deichman bibliotek lokaler i gården.
Gården ble fredet i 1927, og det medførte antagelig at fasadepussen ble hugget vekk så murverket igjen ble synlig. En ny eier i 1930-årene, AS Dronningens gate 11, ville oppføre et større nybygg. Etter rettssak 1947-48 ble det inngått forlik. Forhuset og en smal stripe av bakgården ble overdratt til Oslo kommune, og eieren fikk tillatelse til innenfor å oppføre det første høyhus i Kvadraturen.
Fortidsminneforeningens hovedadministrasjon har siden 1973 holdt til i bygningen.


== Litteratur ==
Næsheim, Alf: «Rikmannsgården som ble magistratgård» i St. Hallvard 3/2002, side 48−51.
Aslaksby, Truls: «Georg Sverdrup og Dronningens gate 11 i Christiania», i Jørn Holme (red.): De kom fra alle kanter − Eidsvollsmennene og deres hus, Cappelen Damm 2014, s. 170−173. ISBN 978-82-02-44564-5
Roede, Lars: «Magistratgården må gjenoppdages» i Byminner 1/2016, s. 8−19.


== Eksterne lenker ==
(en) Magistratgården – kategori av bilder, video eller lyd på Commons 
«Magistratgården». Kulturminnesøk. Riksantikvaren – Direktoratet for kulturminneforvaltning.
Åsne Ø. Høgetveit

Åsne Øysteinsdotter Høgetveit (født 17. desember 1985) er en norsk politiker (SV). Hun er valgt inn i kommunestyret i Tromsø kommune i perioden 2019-23, og sitter i Kommune- og byutviklingsutvalget.I 2003 ble hun valgt inn på fylkestinget i Telemark som landets yngste fylkespolitiker.Høgetveit var leder i Sosialistisk Studentlag UiT 2009–2011. I juli 2009 begynte hun som forsknings- og fagpolitisk ansvarlig i Studentparlamentets studentråd ved Universitetet i Tromsø. Fra mars 2010 tok hun i tillegg over som studentparlamentsleder etter Henrik Riise, fram til slutten av perioden, juni 2010. Etter dette satt hun i universitetstyret ved Universitetet i Tromsø.
I perioden 2011–2012 var Høgetveit fagpolitisk ansvarlig i arbeidsutvalget i Norsk Studentorganisasjon (NSO).
Hun har en doktorgrad i russisk kultur ved Universitetet i Tromsø, og arbeider per 2022 som instituttleder ved Institutt for arkeologi, historie, religionsvitenskap og teologi.


== Referanser ==